Anlè

AnloeLi betchfessî oe rascove les prononçaedjes -è et -ë. (avår la, on prononce Anlè u AnlëTG1 p. 54.; fr: Anloy) c' est èn ancyin ptit ban del Walonreye, rebané avou Libin.

 Mwaissès dnêyes 
 Limeros del posse:
 asteure: 6890
 Di 1969 a 1977: 6912
 Limero diyalectolodjike: Ne 31 (mwaisse pont di l' ALW).
 Nombes di dmorants : 399 (2004)
 Arondixhmint: Li Tchestea
 Sipotaedje des djins: Foixhetes (so plaece Fwâchète) u Schoupletes (so plaece : Chwapletes).
 Rime-rame: A Our, li diåle î court; a Maissin, on l' ratind; a Anloe, on l' fote sol toet, a Viyance, on lyi fote so s' panse, a Transene, on lyi fote so s' schene; a Smu, on lyi fote so s' cou et ås Libins, on l' pind.

 No di des plaeces d' Anloe 
 Hamteas d' Anloe 
 Les Peteles (Lomaedje des djins: les Petlîs).
 Li Rotchete (avårla, on prononce La Rotchète, al Rotchète)

 Cwî 

Padzeu li Rotchete, li long di l' Aiwe-di-Lesse, on pout vey on grand crin d' rotche k' on dit ki lodjive dinltins les nûtons (pépés).

Dins l' mitolodjeye walone, les nûtons c' ere des ptits omes ki dmorént dins les rotches et k' on n' veyeut jamwais, ca i n' rexhént ki tins d' par nute. Il estént foirt siervicires po les djins. Gn aveut k' a lzî poirter des solés a rassavter et lzî mete di l' amagnî et del låme et li londmwin å matén, les solés estént rarivés bén rfwaits. Mins, i n' faleut nén les manker, ca, adon, il avént vite fwait di s' rivindjî.

On pout co vey divant l' rotche dilé l' aiwe, creuzés dins l' pire, des trôs come des schieles k' on dit k' i vnèt do rawijhaedje di leus usteyes.

On menir di 5-6 metes est coûtchî dlé l' intrêye del grote. C' est la k' on veyeut des trôs, k' on djheut k' c' esteut les assîtes des nûtons.

 Djeyografeye 
Raiwî pa l' Aiwe-di-Lesse ki vént d' Ôtchamp, et cori so Maissin.

 Istwere  
Gn a yeu bråmint des djins d' touwés et des måjhons d' broûlêyes al guere 1914-1918.

 Dipus d' racsegnes so Anloe 
 On live so Anloe (ISBN 2-930347-49-X).


Lisbète de Cwî

 Hårdêye difoûtrinne 
 Fåve do Trô do Bok a Anloe (ramexhnêye pa E. Benoit).

 Sourdants 

Categoreye:Ancyins ptits bans del Walonreye
Categoreye:Veyes et viyaedjes di Walonreye
Categoreye:Province do Lussimbork